Diari Oficial de la Generalitat Valenciana


Sumari del DOGV 2710, del 15-03-1996 (1996/837676)

DECRET 41/1996, de 5 de març, del Govern Valencià, pel qual es desplega la Llei d'Arrendaments Històrics Valencians.
--------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1996/03/05/41/dof/vci/html**

### Dades del document

Número de DOGV
:   2710

Data del DOGV
:   15-03-1996

Secció del DOGV
:   DISPOSICIONS GENERALS

Número del document
:   1996/837676


Data del document
:   05-03-1996

Organisme emissor
:   Conselleria d'Agricultura i Medi Ambient

Tipus de document
:   Decret

Anàlisi jurídica

DECRET 41/1996, de 5 de març, del Govern Valencià, pel qual es desplega la Llei d'Arrendaments Històrics Valencians.   
La Llei de la Generalitat Valenciana 6/1986, de 15 de desembre, va suposar la primera regulació, com a institució pròpia del dret civil valencià, dels arrendaments històrics valencians constituïts des de temps immemorial i que continuen regint-se, supletòriament, pel costum.  
La novetat en el marc normatiu que en 1986 va suposar la llei mencionada, va ser sotmès al judici del Tribunal Constitucional que, en la Sentència 121/1992, de 28 de setembre, en va declarar la plena constitucionalitat, tret de la qüestió secundària que contra els pronunciaments o les declaracions de l'administració agrària autonòmica solament escau acudir a la jurisdicció ordinària o civil i no a la jurisdicció contenciosa administrativa.  
Precisament, atès el caràcter nou que suposa la Llei d'Arrendaments Històrics Valencians dins el nostre ordenament, es produeixen dubtes i vacil·lacions respecte del règim jurídic de la relació d'arrendament, que ha estat recollit sols parcialment en el text legal esmentat, cosa que remet la resta de la regulació als usos i costums valencians.  
No obstant això, recentment, el Tribunal Superior de Justícia de la Comunitat Valenciana ha dictat la seua primera sentència de cassació en matèria de dret civil valencià, la Sentència número 1/1995, de 12 de gener, l'objecte processal de la qual requeia precisament en els dits arrendaments consuetudinaris. Cal destacar que la sentència es planteja llargament l'enquadrament sistemàtic de la Llei de la Generalitat Valenciana 6/1986, de 15 de desembre, en el conjunt del nostre ordenament jurídic, i aclareix així l'abast, certament limitat, de la Llei d'Arrendaments Rústics, de 31 de desembre de 1980, i de la Llei d'Arrendaments Rústics Històrics, de 10 de febrer de 1992.  
A més, la sentència de cassació valenciana esmentada ha perfilat amb el detall que ha pogut el complet règim jurídic d'aquesta institució, tan peculiar en molts sentits, que és l'arrendament històric valencià i que deriva del seu caràcter immemorial i règim jurídic consuetudinari.  
Del que s'ha exposat, pot advertir-se la necessitat d'aprofitar la doctrina del nostre alt tribunal i aclarir expressament la possibilitat de sol·licitar i obtenir la declaració d'arrendament històric valencià si, a més de reunir els altres requisits que s'hi exigeixen, subsisteix en cada moment i continua vigent la relació d'arrendament.  
D'altra banda, també sembla necessari que s'assenyale expressament, i a això contribueix de manera decisiva la duració d'aquests contractes, la impossibilitat d'obtenir aquesta declaració si l'arrendament jurídicament s'ha extingit prèviament per incórrer en causa de resolució.  
Finalment, no pocs problemes planteja la regulació d'aquest procediment en la mesura que es planteja una qüestió civil amb dues parts o interessats, el interessos dels quals són contradictoris, i el necessari establiment d'un termini per a efectuar els tràmits o resoldre, en relació amb la possible virtualitat de la tècnica de l'acte presumpte. Atès que, en principi, són irreconciliables ambdós interessos, sols podrà acabar l'expedient mitjançant resolució o declaració expressa.  
Per tant, de conformitat amb el que es disposa en l'article 40 de la Llei 5/1983, de 30 de desembre, de Govern Valencià, d'acord amb el Consell d'Estat, a proposta de la consellera d'Agricultura i Medi Ambient i amb la deliberació prèvia del Govern Valencià, en la reunió del dia 5 de març de 1996,  
DECRETE  
Article 1  
La declaració d'arrendaments històrics valencians correspondrà a la Conselleria d'Agricultura i Medi Ambient. El procediment s'iniciarà a petició de part interessada i s'ajustarà al que es disposa en aquest decret.  
Article 2  
Solament podrà dictar-se la declaració d'arrendament històric valencià si en el moment de procedir a la dita declaració la relació d'arrendament continua vigent i respon a les característiques d'immemorialitat quant al moment de constitució, de règim consuetudinari i territorialment valencià.  
Article 3  
1. La sol·licitud, com a model de la qual podrà utilitzar-se el que figura com a annex d'aquest decret, complirà els requisits que s'expressen en l'article 70 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i, a més, haurà d'expressar els aspectes següents:  
a) Nom, cognoms i domicili actual del propietari, o propietaris si en foren diversos.  
b) Localització exacta, extensió superficial i cultiu actual a què es destina la parcel·la o les parcel·les cultivades en arrendament.  
c) Renda o cànon d'arrendament satisfet o percebut anualment.  
2. La sol·licitud haurà d'anar acompanyada dels documents següents:  
a) Original o còpia completa i degudament compulsada de la llibreta o dels rebuts que proven l'existència de l'arrendament amb anterioritat a l'any 1935 i en l'actualitat.  
b) Certificat de l'ajuntament sobre la identitat del cultivador actual de la parcel·la, la localització exacta d'aquesta, la superfície i el cultiu existent.  
c) El dictamen històrico-jurídic a què fa referència l'article següent.  
Article 4  
1. El dictamen d'un advocat o un historiador col·legiats, o d'ambdós, reflectirà l'antiguitat de l'arrendament i el caràcter immemorial d'aquest, i la seqüència temporal o continuïtat de la relació d'arrendament a través de la successió fins als actuals arrendatari i propietari, amb l'acompanyament dels certificats literals de naixement, defunció i matrimoni, si s'escau, dels successius arrendataris.  
2. Si la investigació històrico-jurídica a què fa referència el paràgraf anterior sols és parcial, com a conseqüència de la destrucció dels arxius i registres que acrediten la personalitat i l'estat civil de les persones, el dictamen adjuntarà un certificat de l'arxiu o el registre corresponent en què conste la manca d'antecedents de l'època de què es tracte per destrucció d'aquests.  
Article 5  
1. Presentada la sol·licitud amb els requisits assenyalats, o esmenada aquesta, es dictarà un acord d'iniciació, que es notificarà personalment a les parts perquè puguen presentar-se i aportar o proposar la pràctica de totes les proves que consideren pertinents, en el termini comú de trenta dies.  
2. L'instructor de l'expedient rebutjarà motivadament o admetrà i practicarà les proves proposades que considere pertinents i comunicarà als interessats, amb l'antelació suficient, la realització d'aquestes.  
Article 6  
1. Si no van ser aportades juntament amb la sol·licitud, podran incorporar-se a l'expedient i s'admetran com a prova documental específica les tradicionals llibretes on consta el pagament del cànon d'arrendament i els titulars d'aquest.  
2. En els supòsits en què se sol·licite la pràctica d'una prova testifical, caldrà proposar almenys dos testimonis idonis.  
Article 7  
1. Una vegada instruït el procediment i immediatament abans de redactar la proposta de resolució, es concedirà el tràmit d'audiència i vista de l'expedient als interessats.  
2. Les resolucions del director general de Política d'Estructures, Regadius i Desenvolupament Rural que declaren o reconeguen un arrendament històric valencià es notificaran personalment als interessats i s'inscriuran, d'ofici, en el Llibre-registre d'Arrendaments Històrics Valencians.  
Article 8  
No podran estimar-se les sol·licituds de declaració d'arrendament històric valencià en els supòsits en què no quede degudament acreditat en l'expedient el caràcter immemorial de la relació d'arrendament, el règim consuetudinari d'aquesta i la subsistència de la relació d'arrendament conformement amb la Llei de la Generalitat Valenciana 6/1986, de 15 de desembre, i a la Llei d'Arrendaments Rústics.  
Article 9  
1. El termini per a la tramitació dels procediments a què fa referència aquest decret és d'un any des que es presente la sol·licitud corresponent. S'impulsaran d'ofici en tots els seus tràmits.  
2. L'expedient sols podrà acabar mitjançant una declaració expressa de l'administració, sense que puga produir efectes resolutoris presumptes el venciment del termini de tramitació.  
DISPOSICIó TRANSITòRIA  
Les sol·licituds de declaració d'arrendaments històrics valencians presentades amb anterioritat a l'entrada en vigor d'aquest decret hi acomodaran la tramitació dels seus procediments segons la fase procedimental en què es troben, encara que el termini per a resoldre serà de tres mesos des que es practique el tràmit d'audiència i vista de l'expedient.  
DISPOSICIó DEROGATòRIA  
Són derogades totes les normes reglamentàries que s'oposen o resulten incompatibles amb aquest decret i, expressament, l'Ordre de 26 de gener de 1987, de la Conselleria d'Agricultura i Pesca, per la qual es desplegaven els articles 2 i 3 de la Llei d'Arrendaments Històrics Valencians.  
DISPOSICIONS FINALS  
Primera  
Aquest decret vigeix des de l'endemà de la publicació en el Diari Oficial de la Generalitat Valenciana.  
Segona  
Es faculta la consellera d'Agricultura i Medi Ambient perquè puga dictar les disposicions necessàries per al desplegament i l'execució d'aquest decret.  
Valencia, 5 de març de 1996  
El president de la Generalitat Valenciana,  
EDUARDO ZAPLANA HERNáNDEZ-SORO  
La consellera d'Agricultura i Medi Ambient,  
MARIA àNGELS RAMóN-LLIN I MARTíNEZ  
ANNEX  
Model de sol·licitud de reconeixement  
d'arrendament històric valencià  
El peticionari que subscriu:  
Nom 1r Cognom 2n Cognom  
 ... ... ...   
que viu a:  
Localitat Carrer/plaça Núm. CP  
 ... ... ... ...   
Considera que té la condició d'arrendatari històric de les finques que a continuació s'indiquen i que són propietat de ... que viu a ..., carrer o plaça ... núm. ...   
Núm. 1. Finca situada en el terme de ..., paratge ..., és la cadastral polígon ..., parcel·la ..., amb una superfície de ... fanecades, equivalents a ... hectàrees, de les quals l'arrendatari cultiva la totalitat/una superfície de ... fanecades (ratlleu el que no escaiga), dedicades al cultiu de ..., i paga una renda anual de ... pessetes.  
Núm. 2. Finca situada en el terme de ..., paratge ..., és la cadastral polígon ..., parcel·la ..., amb una superfície de ... fanecades, equivalents a ... hectàrees, de les quals l'arrendatari cultiva la totalitat/una superfície de ... fanecades (ratlleu el que no escaiga), dedicades al cultiu de ..., i paga una renda anual de ... pessetes.  
D'acord amb el que ha manifestat, sol·licita el reconeixement de la seua condició d'arrendatari històric de les finques indicades en el cos d'aquest escrit, mitjançant la corresponent declaració a què fa referència l'apartat primer de l'article 2 de la Llei d'Arrendaments Històrics Valencians.  
A l'efecte de notificacions, indique que aquestes han de cursar-se a ..., al domicili següent ...   
 ..., ... de 199..  
Firma de l'interessat  
DIRECCIó GENERAL DE POLíTICA D'ESTRUCTURES,  
REGADIUS I DESENVOLUPAMENT RURAL


Còpia Permalink ELI